Kurdiston ishchilar partiyasi vakillari bilan bo‘lgan to‘qnashuvlar natijasida Turkiya armiyasining 8 nafar harbiysi halok bo‘lgan. Bu haqda Reyter agentligi xabar tarqatgan. Qayd etilishicha, to‘qnashuvlar mamlakat janubi-sharqidagi Xakkari viloyati hududida ro‘y bergan. Bundan oldinroq Xakkari viloyati hududida Turkiya Harbiy havo kuchlari tarkibidagi vertolyot qulab tushgani va uning 2 uchuvchisi halok bo‘lgani haqida xabar berilgandi.